钦定古今图书集成/明伦汇编/闺媛典/第065卷 > 吴自修妻张氏
## 钦定古今图书集成/明伦汇编/闺媛典/第065卷 > 吴自修妻张氏

按《寿宁县志》：张氏，邑人吴自修妻。有美色，知大义。嘉
靖间，倭寇寿宁，氏年十九，负幼子匿岩下。贼拽出之，
氏置儿道旁，投崖下，未死。贼复驱之，同掳妇劝之行，
氏曰：“宁死。”贼以其恋子，遂抱其子，氏夺弃诸地。贼叱
之曰：“不行，吾先杀汝子。”氏曰：“吾子幼，杀之何益？杀吾
可也。”贼以刀试其子，氏夺其刀，贼怒，遂杀其子，氏大
骂，亦被杀。